02004D1214(02) — SL — 28.02.2008 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SKLEP št. 1/2004 MEŠANEGA ODBORA EU/ŠVICE, USTANOVLJENEGA S SPORAZUMOM, SKLENJENIM MED EVROPSKO UNIJO, EVROPSKO SKUPNOSTJO IN ŠVICARSKO KONFEDERACIJO, O PRIDRUŽITVI SLEDNJE K IZVAJANJU, UPORABI IN RAZVOJU SCHENGENSKEGA PRAVNEGA REDA z dne 26. oktobra 2004 o sprejetju svojega poslovnika (UL C 308 14.12.2004, str. 2)

spremenjena z:









▼B

Sklep št. 1/2004 mešanega odbora EU/Švice, ustanovljenega s sporazumom, sklenjenim med Evropsko unijo, Evropsko skupnostjo in Švicarsko konfederacijo, o pridružitvi slednje k izvajanju, uporabi in razvoju schengenskega pravnega reda

z dne 26. oktobra 2004

o sprejetju svojega poslovnika

(2004/C 308/02)







MEŠANI ODBOR JE – ob upoštevanju Sporazuma, sklenjenega med Evropsko unijo, Evropsko skupnostjo in Švicarsko konfederacijo, o pridružitvi slednje k izvajanju, uporabi in razvoju schengenskega pravnega reda (v nadaljevanju „Sporazum“) in zlasti člena 3(2) Sporazuma – SKLENIL:







▼M1

Člen 1

Mešani odbor sestavljajo predstavniki vlade Švicarske konfederacije (v nadaljnjem besedilu „Švica“) in Kneževine Lihtenštajn (v nadaljnjem besedilu „Lihtenštajn“), člani Sveta Evropske unije (v nadaljnjem besedilu „Svet“) in Komisije Evropskih skupnosti (v nadaljnjem besedilu „Komisija“).

Odboru predseduje:

— na ravni strokovnjakov: — delegacija, ki zastopa trenutno predsedujočo članico Sveta,

— na ravni visokih uradnikov in ministrov: — v prvem polletju: delegacija, ki zastopa trenutno predsedujočo članico Sveta, — v drugem polletju: izmenično delegacija, ki zastopa švicarsko vlado (v nadaljnjem besedilu „švicarska delegacija“), in delegacija, ki zastopa vlado Lihtenštajna (v nadaljnjem besedilu „delegacija Lihtenštajna“). — Delegacija, ki zastopa trenutno predsedujočo članico Sveta, lahko predsedstvo mešanega odbora odstopi delegaciji, ki zastopa naslednjo predsedujočo članico Sveta. Švicarska delegacija in delegacija Lihtenštajna lahko predsedstvo sestanka mešanega odbora na ravni visokih uradnikov in ministrov odstopita drugi delegaciji, ki je pripravljena prevzeti to nalogo.

▼B

Člen 2

Mešani odbor zaseda na sedežu Sveta v Bruslju.

Kadar Svet v skladu s svojim poslovnikom zaseda v drugem kraju, tam prav tako zaseda mešani odbor na ministrski ravni.

V izjemnih okoliščinah in iz ustrezno utemeljenih razlogov se mešani odbor lahko soglasno odloči, da bo zasedal drugje.

Člen 3

Zasedanja mešanega odbora niso javna, razen če mešani odbor soglasno odloči drugače.

Člen 4

Mešani odbor zaseda na vsakokrat ustrezni ravni, kadar ga skliče predsednik na svojo pobudo ali na zahtevo enega od svojih članov.

Zasedanja mešanega odbora na ministrski ravni se navadno sklicujejo na dan zasedanja Sveta, ki obravnava vprašanja s področja, zajetega v členu 1 Sporazuma.

Če v primeru, predvidenem v členu 7(4) Sporazuma, švicarska delegacija meni, da lahko vsebina akta ali ukrepa vpliva na načela nevtralnosti, federalizma ali neposredne demokracije, kakor so utemeljena v ustavnem redu Švice, se v treh tednih s strani ali na zahtevo navedene delegacije skliče zasedanje mešanega odbora na ministrski ravni. Mešani odbor pozorno preuči vse možnosti za nadaljevanje Sporazuma, zlasti kakršne koli druge ustrezne rešitve, ki jih predlaga švicarska delegacija. Če po temeljiti preučitvi v roku, navedenem v členu 7(4) Sporazuma, mešani odbor teh možnosti ne sprejeme, Sporazum tri mesece po izteku navedenega roka preneha veljati.

▼M1

Če v primeru, predvidenem v členu 5(4) Protokola, delegacija Lihtenštajna meni, da lahko vsebina akta ali ukrepa vpliva na načela neposredne demokracije, se v treh tednih s strani ali na zahtevo Lihtenštajna skliče zasedanje mešanega odbora na ministrski ravni. Mešani odbor pozorno preuči vse možnosti za nadaljevanje Protokola, zlasti kakršne koli druge ustrezne rešitve, ki jih predlaga delegacija Lihtenštajna. Če po temeljiti preučitvi v roku, navedenem v členu 5(4) Protokola, mešani odbor teh možnosti ne sprejeme, Protokol tri mesece po izteku navedenega roka preneha veljati.

▼B

Člen 5

Mešani odbor na ministrski ravni sestavljajo predstavniki Švice ►M1 in Lihtenštajna ◄ in člani Sveta na ministrski ravni, pooblaščeni za prevzemanje obveznosti v imenu vlad svojih držav, in član Komisije.

Za sprejemanje odločitev mešanega odbora, je potrebna navzočnost vsaj polovice članov Sveta, ►M1 in predstavnika Lihtenštajna ◄ na ministrski ravni in člana Komisije.

Zasedanja mešanega odbora na ministrski ravni pripravi mešani odbor na ravni visokih uradnikov. Vse točke na začasnem dnevnem redu za zasedanje mešanega odbora na ministrski ravni vnaprej preuči mešani odbor na ravni visokih uradnikov, ki si prizadeva za dosego soglasja na svoji ravni. Te točke se po potrebi predložijo mešanemu odboru na ministrski ravni.

Člen 6

Predsednik sestavi začasni dnevni red za vsako zasedanje. Začasni dnevni red vsebuje točko, v zvezi s katero je bilo zasedanje zahtevano v skladu s členom 4. Vabilo na zasedanje in začasni dnevni red se pred zasedanjem pravočasno pošlje naslovnikom, navedenim v členu 9. Dnevnemu redu se dodajo vsi potrebni delovni dokumenti.

Ne da bi to vplivalo na pravice Švice ►M1 in Lihtenštajna ◄ , določene v členu 4 Sporazuma, mešani odbor na začetku vsakega zasedanja soglasno sprejme dnevni red; mešani odbor lahko soglasno odloči, da na dnevni red uvrsti točko, ki ni na začasnem dnevnem redu. Delegaciji, ki zastopata Združeno kraljestvo in Irsko, ne moreta nasprotovati soglasju, ki je potrebno, da se na dnevni red uvrsti točka s področja, navedenega v členu 1 Sporazuma, na katerem ti državi ne sodelujeta.

Člen 7

Delovni dokumenti za mešani odbor se sestavijo v jezikih Sveta, razen če mešani odbor soglasno sklene drugače.

Člen 8

Zapisnik vsakega zasedanja mešanega odbora na ministrski ravni sestavi generalni sekretariat Sveta, v okviru odgovornosti predsednika, in ga pošlje delegacijam.

Zapisnik praviloma pri vsaki točki dnevnega reda navaja:

— dokumente, predložene mešanemu odboru,

— zaključke in sklepe, ki jih je mešani odbor sprejel,

— izjave, katerih vpis je ena od delegacij zahtevala.

Vsaka delegacija lahko zahteva, da se v zapisnik vnese več podrobnosti v zvezi s katero koli točko dnevnega reda.

Mešani odbor soglasno sprejme zapisnik. Mešani odbor lahko uporabi pisni postopek.

Člen 9

▼M1

Obvestila, ki jih predsednik sestavi v skladu s tem poslovnikom, so naslovljena na misijo Švice pri Evropskih skupnostih in misijo Lihtenštajana pri Evropski uniji, predstavništva držav članic Evropske unije in Komisijo.

▼B

Dopisi, namenjeni mešanemu odboru, se pošiljajo na njegovega predsednika na naslov generalnega sekretariata Sveta (Svet Evropske unije, Wetstraat 175, 1048 Bruselj).

Člen 10

Podrobne ureditve za obravnavo zahtev javnosti, naslovljenih na mešani odbor za dostop do njegovih dokumentov, so enake tistim, ki jih je Svet sprejel v zvezi z dokumenti Evropskega parlamenta, Sveta in Komisije ( 1 ).

Člen 11

Sekretariat mešanega odbora zagotovi generalni sekretariat Sveta.

Člen 12

Posvetovanja mešanega odbora so zaupna, razen če mešani odbor odloči drugače.

Pravila Sveta o ukrepih za zaščito zaupnih informacij, ki veljajo za generalni sekretariat Sveta ( 2 ), se uporabljajo tudi za zaščito zaupnih informacij s katerimi razpolaga mešani odbor.

▼M1

Člen 13

Kadar mešani odbor prejme uradno obvestilo v skladu s členom 7(4) Sporazuma ali členom 5(4) Protokola, se za vsako odločitev mešanega odbora o podaljšanju Sporazuma ali Protokola zahteva soglasje.

Kadar odpoved Sporazuma ali Protokola izhaja iz zavrnitve sprejetja nekega akta ali ukrepa, ki se ne uporablja za Irsko in/ali Združeno kraljestvo, njuni predstavniki ne morejo nasprotovati soglasju.

▼B

Člen 14

Kadar je bil mešani odbor obveščen o sporu v skladu z določbami člena 10 Sporazuma, se spor uvrsti na začasni dnevni red za mešani odbor na ministrski ravni.

Sklepi mešanega odbora o reševanju sporov se sprejmejo soglasno.

Kjer se reševanje spora nanaša na razlago ali uporabo določbe, ki se ne uporablja za Irsko in/ali Združeno kraljestvo, njuni zastopniki ne morejo nasprotovati soglasju.

Člen 15

Sklepi mešanega odbora v zvezi s postopkovnimi vprašanji, razen tistimi, za katere ta poslovnik zahteva soglasje, se sprejmejo z večino glasov delegacij, ki ga sestavljajo.

Spremembe tega poslovnika soglasno sprejme mešani odbor na ministrski ravni.

Člen 16

Ta sklep začne veljati na dan sprejetja.

Člen 17

Ta sklep se objavi v Uradnem listu Evropske unije. Švica je odgovorna za njegovo uradno objavo v Švici.

V Luxembourgu, 26. oktobra 2004

Za Mešani odbor

Predsednik